«Σολάρις» του Στάνισλαβ Λεμ στη Λέσχη Φιλαναγνωσίας της Δημόσιας Βιβλιοθήκης Ρεθύμνου
2026-01-26 18:00 (Europe/Athens) | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
H Λέσχη Φιλαναγνωσίας της Δημόσιας Βιβλιοθήκης Ρεθύμνου μεταφέρεται στον πλανήτη Σολάρις και συζητά για τα όρια της ανθρώπινης γνώσης και διανόησης, για την μνήμη και το τραύμα, αλλά και για το τι σημαίνει για τον άνθρωπο η αποτυχία να ερμηνεύσει το ριζικά Άλλο — όταν, αντί για νέους κόσμους, αναζητά καθρέφτες.
Ο Στάνισλαβ Λεμ μας στερεί αυτούς τους καθρέφτες, φέρνοντάς μας αντιμέτωπους με το ερώτημα «τι είναι ο Σολάρις» και, σε αντιπαραβολή με αυτόν, τι είναι η ανθρώπινη συνείδηση.
Την Δευτέρα 26 Ιανουαρίου 2026, στις 18:00, στην Δημόσια Κεντρική Βιβλιοθήκη Ρεθύμνου.
Συντονίζει η Εμμανουέλα Μαστοράκη.

Παρουσίαση του βιβλίου «ΚΟΣΜΙΚΟ ΠΡΟΣΕΥΧΗΤΑΡΙ» στο Ρέθυμνο
2026-01-26 18:00 | Ξενοδοχείο JO-AN Palace, Δημητρακάκη 8, Ρέθυμνο, Ρεθύμνου, 74100, Ελλάδα
Μετά τη μεγάλη ανταπόκριση του κοινού στην Αθήνα, το βιβλίο «ΚΟΣΜΙΚΟ ΠΡΟΣΕΥΧΗΤΑΡΙ» του συγγραφέα Ερωτόκριτου Κυμιωνή παρουσιάζεται στο Ρέθυμνο, τη Δευτέρα 26 Ιανουαρίου 2026, στις 5:55 μ.μ., στο ξενοδοχείο Jo–An Palace (Δημητρακάκη 8).
Πρόκειται για ένα έργο πνευματικού χαρακτήρα, που εστιάζει στη Νοερά Προσευχή ως δρόμο εσωτερικής γαλήνης, αυτογνωσίας και ουσιαστικής σύνδεσης με το θείο. Το βιβλίο έχει ήδη αγγίξει χιλιάδες αναγνώστες, δημιουργώντας έναν ζωντανό διάλογο γύρω από την προσευχή ως βίωμα και πράξη ζωής.
Την παρουσίαση της εκδήλωσης θα πραγματοποιήσει η δημοσιογράφος υγείας Εύα Ντελιδάκη και θα προλογίσουν σημαντικοί άνθρωποι του Ρεθύμνου
Η εκδήλωση διοργανώνεται από τον οργανισμό «Μανώλη Μαζί Μπορούμε – Σχολή Αγάπης Εαυτού Ρεθύμνου».
Η είσοδος είναι ελεύθερη για το κοινό.
Πληροφορίες – Υπεύθυνη οργανισμού Ρεθύμνου: Μαρία Νικολακάκη – 6988438875

«Βασίλης Σκουλάς: Στο μετερίζι τσ’ ανθρωπιάς»: Παρουσίαση του βιβλίου του Κ. Μπαλαχούτη
2026-01-26 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η Δημόσια Κεντρική Βιβλιοθήκη Ρεθύμνου παρουσιάζει στο «Σπίτι του Πολιτισμού» τη Δευτέρα 26 Ιανουαρίου ώρα 20:00 τη βιογραφία του κρητικού καλλιτέχνη Βασίλη Σκουλά από τον Κώστα Μπαλαχούτη: «Βασίλης Σκουλάς: Στο μετερίζι τσ’ ανθρωπιάς»(εκδ. Όγδοο).
Για το βιβλίο θα μιλήσουν οι:

Κώστας Σπανουδάκης, τ. Αντιπρύτανης Π.Κ., Πρόεδρος Εφορευτικού Συμβουλίου της Δημόσιας Κεντρικής Βιβλιοθήκης Ρεθύμνου
Κώστας Αποστολάκης, Καθηγητής Πανεπιστημίου Κρήτης
Γιώργης Καράτζης, ποιητής.

Παρεμβαίνει ο συγγραφέας Κώστας Μπαλαχούτης. Ακολουθεί αντιφώνηση και μουσικός επίλογος από το Βασίλη Σκουλά.
Την εκδήλωση συντονίζει ο Γιώργος Παπακωνσταντής, μέλος του Ε.Σ. της Δ.Κ.Β.Ρ. & Διοικητής του Νοσοκομείου Ρεθύμνου.
Η εκδήλωση τελεί υπό την αιγίδα του Δήμου Ρεθύμνης. Η είσοδος για το κοινό είναι ελεύθερη.

Ομιλίες με θέμα «Καίρια σημεία της Ιστορίας του Ελληνισμού από την εποχή των Μυκηναίων έως σήμερα»
2026-01-27 18:30, 2026-01-28 09:00 - 12:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ο Σύλλογος Φίλων Πολεμικού Μουσείου – Παράρτημα Χρωμοναστηρίου, σε συνεργασία με τη Διεύθυνση Δευτεροβάθμιας Εκπαίδευσης Ρεθύμνου, διοργανώνουν ομιλίες με τίτλο: «Καίρια σημεία της Ιστορίας του Ελληνισμού από την εποχή των Μυκηναίων έως σήμερα»
Οι εκδηλώσεις θα φιλοξενηθούν στο Σπίτι του Πολιτισμού:

Τρίτη, 27 Ιανουαρίου 2026, 18:30: Ομιλία ανοικτή για το κοινό
Τετάρτη, 28 Ιανουαρίου 2026, πρωί: Εκπαιδευτική δράση για μαθητές/τριες Γυμνασίων και Λυκείων

Η ομιλήτρια, Ομότιμη Καθηγήτρια Ιστορίας, κ. Μαρία Ευθυμίου, θα μας οδηγήσει σε ένα συναρπαστικό ταξίδι γνώσεων, αναδεικνύοντας τα καίρια γεγονότα και φαινόμενα που διαμόρφωσαν την πορεία του Ελληνισμού από τα μυκηναϊκά χρόνια έως σήμερα.
Στόχος των ομιλιών – δράσεων είναι να γνωρίσουμε την ιστορία, την τέχνη και τον πολιτισμό μας, ενισχύοντας την πολιτιστική συνείδηση και την προστασία της Πολιτιστικής Κληρονομιάς.
Στο προσκλητήριο μήνυμά της η Πρόεδρος του Συλλόγου κ. Χρυστάλλα Παραγιουδάκη φιλόλογος αναφέρει:
«Με μεγάλη χαρά σας προσκαλούμε να συμμετάσχετε στις εκδηλώσεις μας στο Σπίτι του Πολιτισμού, όπου μέσα από την ομιλία της κ. Μαρίας Ευθυμίου, θα ταξιδέψουμε στην πορεία του Ελληνισμού από τα μυκηναϊκά χρόνια έως σήμερα.
Θα γνωρίσουμε καλύτερα την ιστορία, την τέχνη και τον πολιτισμό μας, μέσα από την μακραίωνη πορεία του Ελληνισμού και θα αντλήσουμε διδάγματα για το σήμερα και το μέλλον της πατρίδας μας, στους δύσκολους καιρούς με τους πολλούς πολέμους και της απαιτήσεις των ισχυρών της γης, όπου έχουν παραβιαστεί οι Διεθνείς Κανόνες, το Διεθνές Δίκαιο, το Δίκαιο της Θάλασσας και τα Ανθρώπινα Δικαιώματα».
Επίσης στο μήνυμά του, ο Αντιπρόεδρος του Συλλόγου και Επίτιμος Διευθυντής Δευτεροβάθμιας Εκπαίδευσης, Δρ. Μανούσος Μαραγκάκης, επισημαίνει ότι «ανάμεσα στα άυλα «όπλα» του Μουσείου μας, αλλά και της Παιδείας συνολικά, εξέχουσα θέση κατέχει η ελληνική γλώσσα. Όπως υπενθυμίζει η Μαρία Ευθυμίου σε κάθε της ομιλία, η ελληνική γλώσσα αποτελεί το «υπερόπλο του Ελληνισμού» και θεμελιώδη πυλώνα του πολιτισμού μας, καθώς συνδέει αδιάρρηκτα την ιστορία του Ελληνισμού — από την αρχαιότητα έως σήμερα — με τη διαχρονικότητα και τη δύναμη της γλωσσικής μας κληρονομιάς. Πρόκειται για το κατεξοχήν κλειδί κατανόησης της ιστορικής μας διαδρομής και της συλλογικής μας ταυτότητας».
Σας περιμένουμε να ζήσουμε μαζί ένα συναρπαστικό ταξίδι στον χρόνο, πάνω στο καράβι της ελληνικής γλώσσας, που μεταφέρει τη μνήμη του παρελθόντος, φωτίζει το παρόν και μας οδηγεί με σιγουριά στο αύριο.
Συνδιοργάνωση & Χρηματοδότηση: Περιφέρεια Κρήτης | Δήμος Ρεθύμνου | Status Tourism Agency

Παρουσίαση βιβλίου της αρχαιολόγου Ειρήνης Γαβριλάκη στο Ρέθυμνο
2026-01-29 19:00 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ. 5, Rethymno, Ρεθύμνου, 741 32, Greece
Η Ιστορική και Λαογραφική Εταιρεία Ρεθύμνου, με τη ευγενική υποστήριξη της Ιεράς Μητρόπολης Ρεθύμνης και Αυλοποτάμου, προσκαλεί το κοινό στην παρουσίαση του βιβλίου της αρχαιολόγου Ειρήνης Γαβριλάκη, με τίτλο «Μουσεία: τόποι (αυτo) αναφοράς και Παιδείας», που κυκλοφορεί από τις Εκδόσεις 24γράμματα.
Η εκδήλωση θα πραγματοποιηθεί την Πέμπτη 29 Ιανουαρίου 2025, στις 19:00, στην αίθουσα «ΘΕΟΜΗΤΩΡ» στο λόφο του Τιμίου Σταυρού στο Ρέθυμνο.
Για το βιβλίο θα μιλήσουν:

Δρ Μαρία Ανδρεαδάκη-Βλαζάκη, Επίτιμη Έφορος της ΚΕ΄ Εφορείας Προϊστορικών και Κλασικών Αρχαιοτήτων και Γενική Διευθύντρια Αρχαιοτήτων και Πολιτιστικής Κληρονομιάς του ΥΠΠΟ (πρώην Γενική Γραμματέας ΥΠΠΟ),
Καθ. Αντώνης Χουρδάκης, Παιδαγωγικό Τμήμα Δημοτικής Εκπαίδευσης, Σχολές Αγωγής του Πανεπιστημίου Κρήτης και π. Κοσμήτορας,
Δρ Φωτεινή Αλεξανδράκη, Αναπληρώτρια Επόπτρια Ποιότητας Εκπαίδευσης και Σύμβουλος Εκπαίδευσης.

Τον συντονισμό της εκδήλωσης θα έχει ο Μανούσος Κλάδος, δημοσιογράφος και ιστορικός, ενώ τη μουσική πλαισίωση της βραδιάς θα αναλάβει η Ελένη Δραμιτινού.
Η είσοδος είναι ελεύθερη.

«THERAPY»: Έκθεση σύγχρονης τέχνης της Ελένης Ιωαννίδου στην Γκαλερί Μορφές
2026-01-30 10:00 - 14:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Η έκθεση THERAPY με μωσαϊκά από ληγμένα χάπια και κάψουλες της Ελένης Ιωαννίδου θα φιλοξενηθεί από τις 18 Δεκεμβρίου 2025 έως Σάββατο 31 Ιανουαρίου 2026 στην γκαλερί Μορφές στο Ρέθυμνο.
Η έκθεση αυτή παρουσιάζει μια πρωτότυπη εικαστική προσέγγιση, όπου ληγμένα χάπια και κάψουλες μεταμορφώνονται σε ψηφίδες μωσαϊκών.
Η δημιουργός, ανακαλύπτει στο «άχρηστο» φάρμακο μια απρόσμενη αισθητικ δύναμη. Τα χρώματα, τα σχήματα και η υφή των χαπιών αποκτούν νέα ζωή, μετατρεπόμενα σε ένα υλικό που αφηγείται ιστορίες θεραπείας, αναγέννησης και μεταμόρφωσης.
Η αρχική έμπνευση προήλθε πριν από κάποια χρόνια από τη διαδικασία ανακύκλωσης φαρμάκων στο κοινωνικό φαρμακείο Ρεθύμνου. Εκεί η δημιουργός παρατήρησε την ποικιλομορφία του πολύχρωμου σωρού από χάπια και ξεκίνησε τα πρώτα πειράματα με αυτό το φθαρτό και απρόβλεπτο υλικό. Με τον χρόνο και ιδιαίτερα κατά την περίοδο της πανδημίας, η διαδικασία αυτή εξελίχθηκε σε έναν ισχυρό τρόπο έκφρασης, που συνδύασε μια ασχολία αποφόρτισης από την καθημερινή πίεση με την καλλιτεχνική δημιουργία.

Στην έκθεση παρουσιάζονται έργα φτιαγμένα από 2.000 έως 10.000 ψηφίδες–χάπια, που διαφορετικά θα κατέληγαν στο περιβάλλον.
Η έκθεση αυτή με τον τίτλο «THERAPY» συνοψίζει τη φιλοσοφία αυτής της εικαστικής δραστηριότητας, που αναδεικνύει με γλαφυρό τρόπο τη θεραπευτική δύναμη της τέχνης. Εδώ, το υλικό, το ληγμένο φάρμακο που είναι άχρηστο πλέον στην ιατρική θεραπεία, γίνεται ψηφίδα στη θεραπευτική φαρέτρα της τέχνης.
Παρουσιάζεται μια σειρά έργων που ξεκινούν από την απεικόνιση των γυναικείων πορτρέτων έως τα «παιχνιδιάρικα» βότσαλα και τους γραμμικούς πειραματισμούς.
Η άγρια «αρχέγονη» γυναίκα, η οποία παράλληλα με τη δύναμη της προβάλει και τη θηλυκή της πλευρά έχει σημαντική θέση.

Η τέχνη εδώ δε λειτουργεί μόνο ως αισθητική εμπειρία αλλά και ως συμβολική πράξη μετασχηματισμού. Μέσα από την επαναχρησιμοποίηση ενός υλικού που φθείρεται και απορρίπτεται, αναδύεται μια νέα πραγματικότητα που μιλά για την αντοχή, τη μεταμόρφωση και την ελπίδα.
Η έκθεση υπενθυμίζει ότι η θεραπεία μπορεί να ξεκινήσει από τα πιο απρόσμενα μέρη και ότι η δημιουργία έχει τη δύναμη να επουλώνει, να εμπνέει και να ανανεώνει το βλέμμα μας απέναντι στον κόσμο.
Η δύναμη των χρωμάτων, η ιδιαιτερότητα του υλικού και η ιδέα της ανακύκλωσης κυριαρχούν σε αυτή την έκθεση που αξίζει να επισκεφθείτε.
Επιμελητής Έκθεσης: Ηλίας Ηλιάκης
ART GALLERY ΜΟΡΦΕΣ
Γοβατζιδάκη 18, Ρέθυμνο
Τηλ: 2831-050271
E-mail: gallerymorfes@gmail.com

Εκδήλωση για τον εορτασμό των Τριών Ιεραρχών στο Ρέθυμνο
2026-01-30 18:30 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ. 5, Rethymno, Ρεθύμνου, 741 32, Greece
Εκδήλωση αφιερωμένη στους Αγίους Τρεις Ιεράρχες διοργανώνει ο Σύνδεσμος Φιλολόγων Ρεθύμνου, σε συνεργασία με τις Διευθύνσεις Α’/θμιας και Β’/θμιας Εκπαίδευσης Ρεθύμνου, την Παρασκευή 30 Ιανουαρίου 2026, στις 18:30, στην αίθουσα «ΘΕΟΜΗΤΩΡ».
Το πρόγραμμα περιλαμβάνει παρουσιάσεις μαθητικών ψηφιακών εκπαιδευτικών έργων, εισηγήσεις με επίκεντρο τη διαχρονική παιδαγωγική αξία των Τριών Ιεραρχών, μουσικό πρόγραμμα από το σύνολο «Μουσικές Γέφυρες» του Μουσικού Σχολείου Ρεθύμνου, καθώς και βράβευση σχολείων και κοπή της Αγιοβασιλόπιτας του Συνδέσμου.
Η εκδήλωση τελεί υπό την αιγίδα της Ιεράς Μητρόπολης Ρεθύμνης και Αυλοποτάμου, της Περιφέρειας Κρήτης – Π.Ε. Ρεθύμνου και των Δήμων της Περιφερειακής Ενότητας Ρεθύμνου.

Η παράσταση «ΕΚΤΟΣ ΥΛΗΣ RELOADED» στο Cineland Παντελής
2026-01-30 19:00 - 23:00 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Ένας βουλευτής, που έχει διατελέσει για χρόνια και υπουργός ελληνικών κυβερνήσεων, αποφασίζει να παραιτηθεί από το αξίωμά του και να εγκαταλείψει μια για πάντα την πολιτική ζωή της χώρας. Έτσι, ετοιμάζεται να εκφωνήσει τον τελευταίο του λόγο στη Βουλή τη νύχτα της ψήφου εμπιστοσύνης προς την κυβέρνηση.
Έναν λόγο, που όμοιός του δεν έχει διαβαστεί ποτέ στην αίθουσα του κοινοβουλίου. Αφού έχει αναλογιστεί τις πράξεις και κυρίως τις παραλείψεις του σε οικογενειακό και επαγγελματικό επίπεδο, εξομολογείται και παράλληλα απολογείται ενώπιον ενός λαού που τον πίστεψε, με την ελπίδα ότι –έστω και την τελευταία στιγμή– θα προλάβει να γίνει σύμμαχος της αλήθειας και υποστηρικτής μιας μεγάλης συγγνώμης, που έπρεπε να έχει ειπωθεί καιρό πριν.
«Το πρόβλημα ξεκινά από τη στιγμή που η αξία του κοστουμιού
ξεπερνά την αξία του ανθρώπου που το φορά»
Ηθοποιοί: Γεράσιμος Σκιαδαρέσης, Δημήτρης Κωνσταντινίδης, Ελένη Θεοχάρη, Κωνσταντίνος Μπάρκος
Σκηνοθεσία: Κωνσταντίνα Νικολαΐδη
Οι παραστάσεις θα πραγματοποιηθούν στον κινηματογράφο «CINELAND ΠΑΝΤΕΛΗΣ», την Παρασκευή 30 Ιανουαρίου. Ώρες παραστάσεων: 19.00 και 21.00.
Τιμές εισιτηρίων: Κανονικό: 18€, Μειωμένο: 16€ (μαθητές, φοιτητές, άνεργοι, ΑμεΑ).
Διάθεση εισιτηρίων: ταμείο κινηματογράφου και εδώ.

Εκδήλωση αφιερωμένη στη μνήμη του Δημήτρη Πλουμπίδη
2026-01-31 19:00 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Ο Πρόεδρος του Παιδαγωγικού Τμήματος Δημοτικής Εκπαίδευσης του Πανεπιστημίου Κρήτης, Καθ. Δημήτρης Σταύρου και η Διευθύντρια του Τομέα Θετικών Επιστημών, Καθ. Μαριάννα Καλαϊτζιδάκη, σας προσκαλούν σε μια βραδιά αφιερωμένη στη μνήμη του Δημήτρη Πλουμπίδη, αφυπηρετήσαντος Καθηγητή Φυσικής στο Π.Τ.Δ.Ε. του Π.Κ. και πρώτου Αντιπρύτανη Οικονομικών Πανεπιστημίου Κρήτης (1987-1990).
Ο Δημήτρης Πλουμπίδης (1936-2025) υπηρέτησε το Π.Τ.Δ.Ε. (1989-2004) και το Πανεπιστήμιο Κρήτης με συνέπεια και ζήλο, υποστηρίζοντας τις εκάστοτε απόψεις και θέσεις του με ακαδημαϊκή εντιμότητα και ηθική ακεραιότητα. Είχε το χάρισμα να εμπνέει τους φοιτητές και τις φοιτήτριές του να αγαπήσουν τη Φυσική, να αναγνωρίσουν τη σημασία της ποιοτικής διδασκαλίας της στο Δημοτικό Σχολείο, να κάνουν μεταπτυχιακές σπουδές.
Στο Τμήμα συνέβαλε στην κατάρτιση ενός προγράμματος σπουδών που οδηγούσε στην καλή προετοιμασία των μελλοντικών εκπαιδευτικών στις Θετικές Επιστήμες και υπηρέτησε Διευθυντής του Τομέα Θετικών Επιστημών επί σειρά ετών.
Η εκδήλωση θα πραγματοποιηθεί το Σάββατο 31 Ιανουαρίου 2026 και ώρα 19:00, στο Φοιτητικό Κέντρο ΞΕΝΙΑ στην παραλία του Ρεθύμνου.

Τελετή έναρξης του Ρεθεμνιώτικου Καρναβαλιού
2026-01-31 20:00 - 23:00 | Louvro The Club, Σαλαμίνος 18, Ρέθυμνο, Ρεθύμνου, 74100
Η επίσημη τελετή έναρξης του Ρεθεμνιώτικου Καρναβαλιού θα πραγματοποιηθεί το Σάββατο 31 Ιανουαρίου στο LOUVRO the Club με ώρα έναρξης 8 το βράδυ και με ελεύθερη είσοδο.
Θα περιλαμβάνει την ανάδειξη της φετινής βασίλισσας του Ρεθεμνιώτικου Καρναβαλίου, την παρουσίαση της θεματικής «Γίνε, ζήσε, ντύσου, Ο,ΤΙ ΟΝΕΙΡΕΥΕΣΑΙ» και την παρουσίαση των στολών των Ομάδων που συμμετέχουν στις φετινές καρναβαλικές εκδηλώσεις.
Τέλος, θα βραβευτεί ο νικητής του διαδικτυακού Κυνηγιού Θησαυρού.

Κοπή Πρωτοχρονιάτικης Πίτας στα Μιξόρρουμα
2026-01-31 21:00 | Μιξόρρουμα, Μυξόρρουμα, Rethimno, Ρεθύμνου, 74100, Ελλάδα
Την καθιερωμένη κοπή της πρωτοχρονιάτικης πίτας του πραγματοποιεί ο Πολιτιστικός Σύλλογος Μιξορρούματος, το Σάββατο 31 Ιανουαρίου, στις 21:00, στην αίθουσα του συλλόγου.
Την εκδήλωση θα πλαισιώσουν μουσικά ο Δημήτρης Κανλής και η Ελένη Βεργάδη, σε μια βραδιά με ζωντανή μουσική και εορταστικό χαρακτήρα.
Η είσοδος κοστίζει 20 ευρώ και περιλαμβάνει πλήρες μενού με κρασί.

Ο Νώντας Τζιλιγκάκης και ο Κώστας Καλαϊτζάκης στο «Αλλού γι' Αλλού»
2026-01-31 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Νώντας Τζιλιγκάκης και ο Κώστας Καλαϊτζάκης με το συγκρότημα του στο μεζεδοπωλείο «Αλλού γι’ Αλλού».
Σάββατο 31 Ιανουαρίου 2026 – Έναρξη 22:00
Τηλ. κρατήσεων: 6974025703

Ο ετήσιος χορός της Σχολής Χορού Καμαρίτης με το Νίκο Μανιουδάκη
2026-02-01 13:30 | Κοσμικό Κέντρο Μύθος, Αδελιανός Κάμπος, Ρέθυμνο, Ρεθύμνου, Greece
Ο ετήσιος χορός της Σχολής Χορού Καμαρίτης θα πραγματοποιηθεί στο Κοσμικό Κέντρο «Μύθος», την Κυριακή 1 Φεβρουαρίου 2026 και ώρα 13:30.
Θα σας διασκεδάσει το συγκρότημα του Νίκου Μανιουδάκη.
Είσοδος με πλήρες μενού 25 ευρώ, ενώ για παιδιά έως 16 ετών το κόστος είναι 18 ευρώ.
Η προπώληση των εισιτηρίων πραγματοποιείται στις εγκαταστάσεις της σχολής στο Σφακάκι Ρεθύμνου.

Ετήσιος χορός Συνδέσμου Υδραυλικών Νομού Ρεθύμνου στο Κέντρο «Μέγαρο» με το Γρηγόρη Σαμόλη
2026-02-01 14:00 | Κέντρο Μέγαρο, Γέφυρας Ζουρίδας, Ρέθυμνο, Ρεθύμνου, 74100, Ελλάδα
Ο Σύνδεσμος Αδειούχων Υδραυλικών Νομού Ρεθύμνου διοργανώνει τον ετήσιο χορό του την Κυριακή 1 Φεβρουαρίου, στο Κέντρο «Μέγαρο».
Τη διασκέδαση της εκδήλωσης αναλαμβάνει ο γνωστός καλλιτέχνης Γρηγόρης Σαμόλης, υποσχόμενος ένα αυθεντικό κρητικό γλέντι.
Έναρξη 14:00 – Είσοδος 25€.
Για κρατήσεις στα τηλέφωνα 6977622148 και 6947188280.

Ο Γιάγκος Χαιρέτης στο Καφενείο «ΜεΡάκι»
2026-02-01 19:30 | ΜεΡακι, Εμμανουήλ Παχλά 30, ΡΕΘΥΜΝΟ, Ρεθύμνου, 74100, Ελλάδα
Κρητική βραδιά στο Καφενείο «ΜεΡάκι», στα Περιβόλια Ρεθύμνου με τον Γιάγκο Χαιρέτη.
Εναρξη 19:30.
Τηλέφωνο κρατήσεων: 2831 181689.

ΤΟ ΜΕΓΑΛΟ ΜΑΣ ΤΣΙΡΚΟ: To αποκριάτικος party της Καρναβαλικής Ομάδας «τσαΠΑΤΣΟύληδες»
2026-02-03 22:00 | Lux Cafe, Ελευθερίου Βενιζέλου 65, Ρέθυμνο, Ρεθύμνου, 74100, Ελλάδα
ΤΟ ΜΕΓΑΛΟ ΜΑΣ ΤΣΙΡΚΟ: To αποκριάτικος party της Καρναβαλικής Ομάδας «τσαΠΑΤΣΟύληδες» στο Lux Cafe (Ελ. Βενιζέλου 65-68)!
Τρίτη 03 Φεβρουαρίου 2026

Βραδιές οικολογίας στο Ρέθυμνο
2026-02-04 19:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Με ακόμα ένα ενδιαφέρον θέμα να τίθεται σε διάλογο, συνεχίζεται το πρόγραμμα «Βραδιές Οικολογίας» που διοργανώνουν ο Δήμος Ρεθύμνης και το Πανεπιστήμιο Κρήτης.
Την Τετάρτη 4 Φεβρουαρίου 2026 και ώρα 7:30 μ.μ. στο Πολιτιστικό Κέντρο «ΞΕΝΙΑ» θα συζητηθεί το θέμα «Οικολογία & διατροφή. Συζητώντας τα διατροφικά προβλήματα του πλανήτη».
Ομιλητές θα είναι ο Καθηγητής Δημόσιας Υγείας του Πανεπιστημίου Yale των Η.Π.Α. Βασίλης Βασιλείου και ο Αν. Καθηγητής Μικροβιολογίας του Τμήματος Βιολογίας του Πανεπιστημίου Κρήτης Παναγιώτης Σαρρής.
Την συζήτηση θα συντονίσει ο Καθηγητής Βιολογίας Πανεπιστημίου Κρήτης Στέργιος Πυρίντσος.
Στην εκδήλωση συμμετέχει η εθελοντική ομάδα «Νοιάζομαι και Δρω».
Συνδιοργάνωση: Βοτανικός Κήπος Πανεπιστημίου Κρήτης, Κοσμητεία Σχολής Επιστημών Αγωγής, Πρόγραμμα Μεταπτυχιακών Σπουδών «Πράσινη Βιολογία», Τμήμα Παιδείας Δήμου Ρεθύμνης.

Η παράσταση «Κάθε χρόνο ίδια μέρα» του Bernard Slade στο Ρέθυμνο
2026-02-04 20:00 - 21:00 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Ο Τζορτζ και η Ντόρις συναντιούνται παράνομα μία φορά τον χρόνο, πάντα την ίδια μέρα, στο ίδιο μοτέλ στο Σαν Φρανσίσκο. Για 25 ολόκληρα χρόνια. Μέσα σε ένα 24ωρο προσπαθούν να χωρέσουν όλα όσα άλλαξαν και όλα όσα έμειναν ίδια: τις χαρές, τις απώλειες, τις μικρές νίκες και τις μεγάλες αποφάσεις. Μια σχέση που είναι ταυτόχρονα αγάπη, φιλία, έρωτας, παιχνίδι και πληγή.
Μια σχέση έξω από τα όρια, αλλά βαθιά μέσα στη ζωή τους. Ο θεατής παρακολουθεί τον «πίνακα» αυτής της σχέσης να ζωγραφίζεται μπροστά του – από τη νεότητα έως τη μέση ηλικία, με χιούμορ, τρυφερότητα και αφοπλιστική ειλικρίνεια.
Μετά την επιτυχία της παράστασης «Ο φίλος μου ο Ντοστογιέφσκι» και τα πολυάριθμα ταξίδια της σε όλη την Ελλάδα η ίδια δημιουργική τριάδα (Παύλος Λουτσίδης, Κώστας Γάκης, Νατάσα-Φαίη Κοσμίδου) ξαναχτυπά με την νέα καλλιτεχνική της κατάθεση, μια σπιρτόζικη, ρομαντική κωμωδία.
Το πολυβραβευμένο θεατρικό έργο του Βernard Slade, που πρωτοπαρουσιάστηκε στην Ελλάδα από τον Αλέκο Αλεξανδράκη και τη Νόνικα Γαληνέα, αποκτά τώρα τελείως διαφορετική ταυτότητα, ρυθμολογία και αισθητική με τις δυναμικές ερμηνείες της Σοφίας Μανωλάκου και του Παύλου Λουτσίδη, δύο ηθοποιών που μετατρέπουν το δωμάτιο του ξενοδοχείου σε ένα πεδίο μάχης με έντονη σωματικότητα, μεγάλες δόσεις χιούμορ και στιγμές σπάνιας ανθρωπιάς η οποία λειτουργεί ως μια ανάσα ανακούφισης στους κυνικούς ρυθμούς και την απονέκρωση των συναισθημάτων του σήμερα.
Ο Κώστας Γάκης, με την πάντα ευρηματική σκηνοθετική του ματιά δίνει έναν φρενήρη σκηνικό ρυθμό στο έργο και δημιουργεί μία εντελώς πρωτότυπη θεατρική σύμβαση στην οποία το γέλιο διαδέχεται με κοφτερό τρόπο την συγκίνηση και το ρεαλιστικό παίξιμο εναλλάσσεται ταχύτατα με γκροτέσκα στοιχεία αλλά και αναπάντεχες πινελιές μαγικού ρεαλισμού. Ο ίδιος υπογράφει και τη μουσική σύνθεση η οποία δίνει τον τόνο κάθε σκηνής και ολοκληρώνει την αισθητική του εργου. Η Νατάσα-Φαίη Κοσμίδου, συνεργάτις στη σκηνοθεσία και σταθερή δραματουργός της ομάδας, δίνει με τη σειρά της πολλές έξυπνες λύσεις για να έρθει το κείμενο στο σήμερα και υπογράφει τους ατμοσφαιρικούς φωτισμούς.
Ηθοποιοί: Παύλος Λουτσίδης, Σοφία Μανωλάκου Σκηνοθεσία: Κώστας Γάκης
Η παράσταση θα πραγματοποιηθεί στον κινηματογράφο «CINELAND ΠΑΝΤΕΛΗΣ», την Τετάρτη 4 Φεβρουαρίου. Ώρα παράστασης: 20.00.
Τιμή εισιτηρίου: Προπώληση: 13€, ημέρα παράστασης: 18€ Διάθεση εισιτηρίων: Ταμείο κινηματογράφου και εδώ https://buff.ly/9rIyZ8a

Η Ιουλία Καλλιμάνη ζωντανά στο Ρέθυμνο
2026-02-04 23:00 | Κέντρο Μέγαρο, Γέφυρας Ζουρίδας, Ρέθυμνο, Ρεθύμνου, 74100, Ελλάδα
Η ακαδημία ποδοσφαίρου Α.Ο. Σταυρωμένος διοργανώνει μια υπέροχη βραδιά
με την μοναδική Ιουλία Καλλιμάνη, στο Κέντρο ΜΕΓΑΡΟ, την Τετάρτη 4 Φεβρουαρίου 2026.
Για κρατήσεις: 697 326 3556 | 697 426 9737

Παρουσίαση του βιβλίου «DEPRESSION ERA: Ένας συλλογικός φακός στην εποχή της κρίσης»
2026-02-06 18:30 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Η έκθεση “Εxplore Photobooks” που πραγματοποιείται στην Δημόσια Κεντρική Βιβλιοθήκη Ρεθύμνου στα πλαίσια των εκδηλώσεων της, φιλοξενεί το Medphoto και παρουσιάζει την Παρασκευή 6 Φεβρουαρίου στις 18:30, τον δίγλωσσο, συλλογικό τόμο Depression Era: Ένας συλλογικός φακός στην εποχή της κρίσης.
Το βιβλίο εξετάζει τη διαδρομή της καλλιτεχνικής κολεκτίβας Depression Era, η οποία από το 2011 μέχρι το 2019 ανέπτυξε πλήθος δράσεων μέσα από διευρυμένες πρακτικές του φακού, συνδυάζοντας εικόνα και λόγο, εκθέσεις, εγκαταστάσεις και εκπαιδευτικά εργαστήρια, καθώς και παρεμβάσεις επιτελεστικού χαρακτήρα στον δημόσιο χώρο της πόλης, ψηλαφίζοντας εναλλακτικές στα ηγεμονικά αφηγήματα σχετικά με την παρατεταμένη κρίση που γνώρισε η Ελλάδα κατά τη δεύτερη δεκαετία του εικοστού πρώτου αιώνα.
Ο τόμος, σε επιστημονική επιμέλεια της Άντζελας Δημητρακάκη και του Alexander Strecker, περιλαμβάνει επίσης κείμενα από τον Eduardo Cadava, την Ελπίδα Καραμπά και το Μυρτώ Τσιλιμπουνίδη, αναδρομικές προσεγγίσεις των μελών και αρχειακό υλικό αποτελώντας, σύμφωνα με τον Greg Sholette (City University of New York), μια υποδειγματική μελέτη του εντυπωσιακού έργου της αθηναϊκής ομάδας σε μια περίοδο διασταυρούμενων κρίσεων και αποκαλύπτοντας τι μπορούν να πραγματοποιήσουν οι συλλογικές κοινωνικές πρακτικές.
Στην εκδήλωση θα μιλήσουν:

Πάσκουα Βοργιά
Εικαστικός, επιμελήτρια, μέλος Depression Era
Παύλος Φυσάκης
Φωτογράφος, ιδρυτικό μέλος Depression Era, Καλλιτεχνικός Διευθυντής MedPhoto

Κοπή Πρωτοχρονιάτικης πίτας του Συλλόγου Άδελε - Αγίας Παρασκευής
2026-02-07 19:30 | Ταβέρνα Πόπη, Ταβέρνα Πόπη, Ρέθυμνο, Ρεθύμνου, 74100, Ελλάδα
Ο Σύλλογος Άδελε – Αγίας Παρασκευής σας προσκαλεί στην εκδήλωση για την κοπή της πρωτοχρονιάτικης πίτας, το Σάββατο 7 Φεβρουαρίου 2026, στην ταβέρνα «ΠΟΠΗ».
Τη διασκέδαση της βραδιάς αναλαμβάνουν ο Διονύσης Σπανουδάκης και η Μιχαέλα Βρυθιά.
Ώρα προσέλευσης: 19:30.
Τιμές εισόδου (με πλήρες μενού):
Ενήλικες: 25€
Παιδιά 7 έως 12 ετών: 15€
Παιδιά έως 6 ετών: ΔΩΡΕΑΝ
Κρατήσεις: 28310 72270

Κοπή της Πρωτοχρονιάτικης Πίτας του Λαογραφικού Ομίλου Κρήτης «Νικηφόρος Φωκάς»
2026-02-08 19:00 | Λαογραφικός Όμιλος Κρήτης «Νικηφόρος Φωκάς», Μάρκου Αβάτζου 85 Βιολί Χαράκι, Atsipopoulo, Ρεθύμνου, 74150, Greece
Κοπή της Πρωτοχρονιάτικης Πίτας του Λαογραφικού Ομίλου Κρήτης «Νικηφόρος Φωκάς» θα πραγματοποιηθεί την Κυριακή 8 Φεβρουαρίου 2025, στις 19:00, στις εγκαταστάσεις του Ομίλου.
Το παραδοσιακό γλέντι μας θα πλαισιώσει μουσικά ο Μιχάλης Σταυρουλάκης με το συγκρότημα του.
Είσοδος ελεύθερη!
Επικοινωνία: 6983 743702.

Carnival League: Καρναβαλικό τουρνουά μπάσκετ
2026-02-11 15:00 - 20:00 | Πανεπιστήμιο Κρήτης Ρέθυμνο, Πανεπιστήμιο Κρήτης, Ρέθυμνο, Ρεθύμνου, 74100, Greece
Carnival League: Ένα τουρνουά μπάσκετ μεταξύ των Ομάδων του Ρεθεμνιώτικου Καρναβαλιού!
Τετάρτη 12/2 – 15:00
Κλειστό Γήπεδο Μπάσκετ Πανεπιστημίου Κρήτης

Επιστημονική ημερίδα με θέμα «Το θέατρο του Ρεμί Ντε Βος και οι προκλήσεις του 21ου αιώνα»
2026-02-11 17:00 - 21:00 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Τετάρτη 11 Φεβρουαρίου 2026, ώρες 17:00-21:00
Φοιτητικό Πολιτιστικό Κέντρο Ξενία
Το θέατρο Αντίβαρο και το Εργαστήρι Θεάτρου, Κινηματογράφου, Μουσικής (ΘΕΚΙΜΣ) του
Τμήματος Φιλολογίας του Πανεπιστημίου Κρήτης οργανώνουν επιστημονική ημερίδα αφιερωμένη στον σπουδαίο Γάλλο θεατρικό συγγραφέα Ρεμί Ντε Βος.
Το πρόγραμμα:
17:00 Έναρξη της Ημερίδας, χαιρετισμοί.
17:20 Thibault Fayner, Maître de conférences en études théâtrales, Université de Poitiers «Radiographie d’un espace d’écriture : étude de l’atelier de création de Rémi De Vos»
Ακολουθεί σύνοψη στα Ελληνικά και ερωτήσεις
17:50 Ελένη Γκίνη, Διδάκτωρ ΕΚΠΑ, Διδάσκουσα Τμήματος Φιλολογίας Πανεπιστημίου Κρήτης και ΠΜΣ-Θεατρικών Σπουδών Ανοικτό Πανεπιστήμιο Κύπρου (ΑΠΚΥ) «Μέχρι να μας χωρίσει ο θάνατος ή η απουσία ως ενοποιητική δύναμη»
Ακολουθεί σύνοψη στα γαλλικά και ερωτήσεις
18:20 Abdelilah Farhi, Docteur ès lettres, Faculté des Lettres et des Sciences Humaines, Université Sultan Moulay Slimane, Béni Mellal, Maroc «Alpenstock : dramaturgie du désastre et esthétique de la déroute collective»
Ακολουθεί σύνοψη στα ελληνικά και ερωτήσεις
18.50 Διάλειμμα δέκα λεπτών
19:00 Χριστίνα Α. Οικονομοπούλου, μέλος ΕΕΠ, Τμήμα Θεατρικών Σπουδών, Πανεπιστήμιο
Πελοποννήσου «Botala Mindele de Rémi De Vos : aspects dramatisés de l’époque contemporaine néocoloniale en Afrique subsaharienne»
Ακολουθεί σύνοψη στα ελληνικά και ερωτήσεις
19:30 Thaïs Cros, Doctorante en Etudes Théâtrales, Université de Montpellier Paul-Valéry «Comment Débrayage de Rémi De Vos dialogue-t-elle avec les dramaturgies contemporaines du travail en France ?»
Ακολουθεί σύνοψη στα ελληνικά και ερωτήσεις
20:00 Νεκτάριος-Γεώργιος Κωνσταντινίδης, διδάκτωρ ΕΚΠΑ, εντεταλμένος διδάσκων Πανεπιστημίου Αιγαίου «Pouvoir, Abus et Genre dans L’Intérimaire de Rémi De Vos»
Ακολουθεί σύνοψη στα ελληνικά και ερωτήσεις
Αντιφώνηση από τον τιμώμενο
Θεατρικό αναλόγιο με σκηνές από τα έργα του

«Η θετική διαπαιδαγώγηση στην πράξη»: Ομιλία στο Πειραματικό Δημοτικό Ρεθύμνου
2026-02-11 18:00 | 1ο Ειδικό Δημοτικό Σχολείο Ρεθύμνου, Λόφος Παπούρα Μισιρίων, Ρέθυμνο, Ρεθύμνου, 74133, Greece
Έναν κύκλο θεματικών ομιλιών με επίκεντρο τη θετική διαπαιδαγώγηση και τη σχέση γονέα – παιδιού εγκαινιάζει ο Σύλλογος Γονέων και Κηδεμόνων του Πειραματικού Δημοτικού και Νηπιαγωγείου Ρεθύμνου.
Η πρώτη βιωματική συνάντηση με τίτλο «Η Θετική Διαπαιδαγώγηση στην Πράξη» θα πραγματοποιηθεί την Τετάρτη 11 Φεβρουαρίου 2026, στις 18:00, στο 1ο Πειραματικό Δημοτικό Σχολείο Ρεθύμνου (Πλατεία Μικρασιατών).
Συντονίστρια των ομιλιών είναι η ψυχολόγος – ψυχοθεραπεύτρια Άννα Λύγια, η οποία θα καθοδηγήσει έναν κύκλο πέντε συνολικά συναντήσεων, ανοιχτών στο ευρύ κοινό, που θα πραγματοποιηθούν στον χώρο του σχολείου.
Η πρώτη συνάντηση έχει βιωματικό χαρακτήρα και θέτει στο επίκεντρο τους ίδιους τους γονείς και τις πραγματικές τους ανησυχίες. Κεντρικό ερώτημα της βραδιάς:«Τι σας δυσκολεύει στη σχέση με το παιδί σας;»

Εκδήλωση στο Ρέθυμνο με θέμα «Οι Γυναίκες στην Επιστήμη»
2026-02-11 18:00 - 20:30 | Κέντρο Νέων Δήμου Ρεθύμνου, Γερακάρη 24, Ρέθυμνο, Ρεθύμνου, 74100, Ελλάδα
Τα δεδομένα και οι προκλήσεις που αντιμετωπίζουν οι γυναίκες στον χώρο της Επιστήμης βρίσκονται στο επίκεντρο εκδήλωσης για το κοινό, που συνδιοργανώνεται από πανεπιστημιακούς φορείς της πόλης του Ρεθύμνου, με τη στήριξη του Δήμου Ρεθύμνης, την Τετάρτη 11 Φεβρουαρίου 2026, στο πλαίσιο της Διεθνούς Ημέρας Γυναικών και Κοριτσιών στην Επιστήμη.
Την εκδήλωση συνδιοργανώνουν το Κέντρο Ερευνών και Μελετών του Πανεπιστημίου Κρήτης για τις Ανθρωπιστικές, τις Κοινωνικές και τις Επιστήμες της Αγωγής (Κ.Ε.Μ.Ε.-Π.Κ.) και το Ινστιτούτο Φυσικής Πλάσματος και Lasers (Ι.Φ.Π.Λ.) του Ελληνικού Μεσογειακού Πανεπιστημίου (ΕΛΜΕΠΑ).
Η εκδήλωση τελεί υπό την αιγίδα του Τμήματος Παιδείας – Νέας Γενιάς και Δια Βίου Μάθησης του Δήμου Ρεθύμνης.
Στόχος της επιστημονικής συνάντησης είναι η ανάδειξη κρίσιμων ζητημάτων που αφορούν τη θέση, τη συμμετοχή και τις προκλήσεις των γυναικών στον χώρο της Επιστήμης, καθώς και η ενίσχυση του δημόσιου διαλόγου γύρω από την ισότητα, τη συμπερίληψη και την καταπολέμηση των διακρίσεων στην ακαδημαϊκή και ερευνητική κοινότητα.
Στο πλαίσιο της εκδήλωσης, εγνωσμένου κύρους μέλη του Πανεπιστημίου Κρήτης και του ΕΛΜΕΠΑ θα αναπτύξουν τις ακόλουθες θεματικές:

Χτίζοντας μια ακαδημαϊκή κοινότητα ισότητας και συμπερίληψης: Ο ρόλος των Επιτροπών Ισότητας των Φύλων και Καταπολέμησης των Διακρίσεων
Οι Σπουδές Φύλου στην Ελλάδα
Η γυάλινη οροφή στην Ελλάδα: Η συμμετοχή των γυναικών στην έρευνα και διδασκαλία στην τριτοβάθμια εκπαίδευση μέσα από τις μελέτες του Εθνικού Κέντρου Τεκμηρίωσης

Η εκδήλωση θα πραγματοποιηθεί στο Κέντρο Νέας Γενιάς & Δια Βίου Μάθησης του Δήμου Ρεθύμνης, με ώρα έναρξης τις 18:00, και θα ολοκληρωθεί μετά τις 20:00, με ανοιχτό διάλογο μεταξύ εισηγητών και συμμετεχόντων.

Πάρτι της Καρναβαλικής Ομάδας «ΦΕΥ…ΓΑΤΟΙ»
2026-02-11 21:00 | Figaro, Βερνάδου 21, Ρέθυμνο, Ρεθύμνου, 74100, Greece
Πάρτι της Καρναβαλικής Ομάδας «ΦΕΥ…ΓΑΤΟΙ» στο Figaro, την Τετάρτη 11 Φεβρουαρίου 2026.
Έναρξη 21:00.

«Η Χαρά του Τσουλομασκαρά»: Τσικνοπέμπτη με την Καρναβαλική Ομάδα «Εμείς και Εμείς»
2026-02-12 19:30 - 23:30 | Καφέ Galero, Leoforos Emmanouil Kefalogianni, Rethymno, Ρεθύμνου, 741 50, Greece
Για μια απίστευτη Τσικνοπέμπτη! Σάτιρα, γέλιο, χορός και ο πιο «Αστείος Τσουλομασκαράς» Ντύσου, γίνε, έλα – αξίζουν οι στιγμές!
Πέμπτη 12 Φεβρουαρίου – 19:30
Εκκίνηση από την Πλατεία Αγνώστου Στρατιώτη, κατάληξη στο Cafe Galero (Κρήνη Ριμόντι)

Πάρτι της Καρναβαλικής Ομάδας «Οι Άλλοι»
2026-02-12 20:00 | Bonobo Bar, Ελευθερίου Βενιζέλου 47, Ρέθυμνο, Ρεθύμνου, 74100, Ελλάδα
Η Καρναβαλική Ομάδα «Οι Άλλοι» διοργανώνει Pajama Party στο Bonobo Bar.
Πέμπτη 12 Φεβρουαρίου 2026 – Έναρξη 20:00.
